smcproject/ml-wiki-sentences huggingface dataset:
ബാരിയോണിക് അല്ലാത്ത, ഇതുവരെ കണ്ടുപിടിയ്ക്കപ്പെട്ടിട്ടില്ലാത്ത സാങ്കല്പികകണത്താൽ ആണ് ഇതിന്റെ നിർമിതി എന്നാണ് നിലവിലുള്ള അനുമാനം.
തമോദ്രവ്യത്തെ ഇതുവരെ നേരിട്ട് നിരീക്ഷിച്ചിട്ടെല്ലെങ്കിലും താരാപഥങ്ങളുടെ ചലനങ്ങളിലുള്ള പല പ്രത്യേകതകളും ഇതിന്റെ സാന്നിധ്യം ഇല്ലാതെ വിശദീകരിയ്ക്കാൻ ബുദ്ധിമുട്ടാണ്.
അതിനാൽ പ്രപഞ്ചത്തിലാകമാനം തമോദ്രവ്യം കാണപ്പെടുന്നു എന്നും പ്രപഞ്ചത്തിന്റെ ഉല്പത്തിയ്ക്കും വികാസത്തിനും ഇത് സാരമായ പങ്കു വഹിയ്ക്കുന്നുണ്ടെന്നും ശാസ്ത്രകാരന്മാർ വിശ്വസിയ്ക്കുന്നു.
വൈദ്യുതകാന്തികതരംഗങ്ങളുമായി പ്രതിപ്രവർത്തിയ്ക്കാത്തതിനാൽ ഇവയുപയോഗിച്ചുള്ള സ്പെക്ട്രം നിർമ്മിച്ചാലും തമോദ്രവ്യം അദൃശ്യമായി തുടരുന്നു.
അതിനാൽ ഇതിനെക്കുറിച്ച് പഠിയ്ക്കാൻ വളരെ ബുദ്ധിമുട്ടാണ്.
പ്രപഞ്ചത്തിലെ പല താരാപഥങ്ങളിലും ആവശ്യത്തിന് തമോദ്രവ്യം ഇല്ലെങ്കിൽ അവയിലെ നക്ഷത്രങ്ങൾ കേന്ദ്രത്തെ ചുറ്റി സഞ്ചരിയ്ക്കാതെ അകന്നു പോയേനെ.
പല താരാപഥങ്ങളും രൂപം കൊള്ളുകപോലും ഇല്ലായിരുന്നു.
ഗ്രാവിറ്റേഷണൽ ലെൻസിങിന്റെ നിരീക്ഷണങ്ങളാണ് തമോദ്രവ്യത്തിന്റെ സാന്നിധ്യം കാണിയ്ക്കുന്ന മറ്റൊരു തെളിവ്.
പ്രപഞ്ചത്തിലെ പശ്ചാത്തലവികിരണം , ദൃശ്യപ്രപഞ്ചത്തിന്റെ ഘടനയെക്കുറിച്ചുള്ള നിരീക്ഷണങ്ങൾ, ഗാലക്സികളുടെ രൂപീകരണവും പരിണാമവും, ഗാലക്സികളുടെ കൂട്ടിമുട്ടലുകൾ , താരാപഥവ്യൂഹങ്ങൾക്കുള്ളിലെ താരാപഥങ്ങളുടെ ചലനങ്ങൾ തുടങ്ങിയവയൊക്കെ തമോദ്രവ്യത്തിന്റെ സാന്നിധ്യം വെളിവാക്കുന്ന മറ്റു തെളിവുകളാണ്.
പ്രപഞ്ചവിജ്ഞാനീയത്തിന്റെ ലാംഡ-സി.
ഡി.എം മാതൃകയിൽ പ്രപഞ്ചത്തിന്റെ ആകെ പിണ്ഡ-ഊർജ പരിമാണത്തിൽ 4.9% സാധാരണ ദ്രവ്യവും( ബാരിയോണിക് മാറ്റർ ), 26.8% തമോദ്രവ്യവും ബാക്കി 68.3% തമോ ഊർജവും ആണ്.
അതായത് തമോദ്രവ്യം ആകെ ദ്രവ്യത്തിന്റെ 84.5% ത്തോളം വരും.
തമോദ്രവ്യം ഇതുവരെ നേരിട്ട് നിരീക്ഷിയ്ക്കാൻ സാധിയ്ക്കാത്തതിനാൽ ഇത് ബാരിയോണിക് ദ്രവ്യവുമായും വൈദ്യുതകാന്തികവികിരണങ്ങളുമായും പ്രതിപ്രവർത്തനത്തിൽ ഏർപ്പെടുന്നില്ലെന്നുവേണം കരുതാൻ.
വീക്ക്ലി ഇന്ററാക്ടിങ് മാസ്സിവ് പാർട്ടിക്കിൾസ് (WIMPs) എന്ന സാങ്കല്പിക കണം ആകണം തമോദ്രവ്യത്തിന്റെ അടിസ്ഥാന ബിൽഡിംഗ് ബ്ലോക്ക് എന്നു കരുതപ്പെടുന്നു.
ഇതിനെ കണ്ടെത്താനുള്ള നിരവധി പരീക്ഷണങ്ങൾ നടത്തിയിട്ടും ഇതുവരെ ഇത്തരം കണങ്ങളെ തിരിച്ചറിയാൻ സാധിച്ചിട്ടില്ല.
പ്രപഞ്ചത്തിൽ കാണുന്ന തമോദ്രവ്യത്തെ അതിന്റെ 'വേഗത'(കൂടുതൽ കൃത്യമായി പറഞ്ഞാൽ അതിന്റെ ഫ്രീ സ്ട്രീമിംഗ് സ്ട്രെങ്ത്) അനുസരിച്ച് തണുത്തത്, ഊഷ്മളം, ചൂടുള്ളത് എന്നിങ്ങനെ പലതായി വിഭജിയ്ക്കാം.
ഇപ്പോഴത്തെ കണക്കുകൂട്ടൽ പ്രകാരം തണുത്ത തമോദ്രവ്യം ആണ് പ്രധാനമായും പ്രപഞ്ചത്തിൽ ഉള്ളത്.
തമോദ്രവ്യത്തിന്റെ പരികല്പന പൊതുവെ ശാസ്ത്രസമൂഹത്തിന് സ്വീകാര്യമാണെങ്കിലും ചില ജ്യോതിർഭൗതിക ശാസ്ത്രജ്ഞർ വിശ്വസിയ്ക്കുന്നത് തമോദ്രവ്യത്തിന്റെ നിലനിൽപ്പ് അത് ഏതു ഭൗതികപ്രശ്നങ്ങൾക്ക് പരിഹാരമായി നിർദ്ദേശിയ്ക്കപ്പെട്ടോ അവയെല്ലാത്തിനേയും പൂർണമായി വിശദീകരിയ്ക്കുന്നില്ല എന്നാണ്.
പുതിയ ഒരു തരം ദ്രവ്യത്തിന്റെ പരികല്പന കൊണ്ടുവരുന്നതിന് പകരം നിലവിലുള്ള ഗുരുത്വാകർഷണസിദ്ധാന്തങ്ങൾ ( സാമാന്യ ആപേക്ഷികതാസിദ്ധാന്തം ) മെച്ചപ്പെടുത്തിയെടുക്കണം എന്നാണിവർ വാദിയ്ക്കുന്നത്.
ഇങ്ങനെ വ്യത്യാസപ്പെടുത്തിയെടുത്ത പുതിയ സിദ്ധാന്തങ്ങൾ ആണ് മോഡിഫൈഡ് ന്യൂട്ടോണിയൻ ഡയനാമിൿസ്(MOND) , ടെൻസർ-വെക്റ്റർ-സ്കാലർ ഗ്രാവിറ്റി(TeVeS) , എൻട്രോപ്പിക് ഗ്രാവിറ്റി തുടങ്ങിയവ.
ഈ തിയറികൾ പുതിയ തരം കണികകകളോ ദ്രവ്യമോ ഒന്നും കൂടാതെ നിലവിലുള്ള നിരീക്ഷണങ്ങൾ വിശദീകരിയ്ക്കാൻ ശ്രമിയ്ക്കുന്നുണ്ട്.
പക്ഷേ അവയ്ക്കും പലവിധം പരിമിതികൾ ഉണ്ട്.
ദൃഷ്ടിയ്ക്കും ശാസ്ത്രോപകരണങ്ങൾക്കും ദൃശ്യമാവാത്ത, എന്നാൽ മറ്റു വസ്തുക്കളിൽ ഗുരുത്വാകർഷണ സ്വാധീനം ചെലുത്തുന്ന വസ്തുക്കളെക്കുറിച്ചുള്ള ആശയത്തിന് വളരെ പഴക്കമുണ്ട്.
1884 ൽ ലോർഡ് കെൽ‌വിൻ ആകാശഗംഗയെ ഒരു വാതകമായി ഉപമിച്ച് നടത്തിയ ചില പഠനങ്ങൾക്ക് ശേഷം ഇത്തരം കാണാദ്രവ്യങ്ങളെക്കുറിച്ച് ഒരു ആശയം മുന്നോട്ടു വെച്ചിരുന്നു.
1901 ൽ പ്രസിദ്ധീകരിയ്ക്കപ്പെട്ട ഈ പഠനത്തിൽ താരാപഥത്തിന്റെ പിണ്ഡം കണക്കാക്കിയ അദ്ദേഹം ഇത് കാണാവുന്ന നക്ഷത്രങ്ങളുടെ പിണ്ഡവുമായി ഒത്തുനോക്കുമ്പോൾ ചേർന്നു പോകുന്നില്ല എന്നു കണ്ടെത്തി.
അതിനാൽ ഇതിനെ പരിഹരിയ്ക്കാനായി ഇത്തരം ധാരാളം അദൃശ്യമായ വസ്തുക്കൾ ഉണ്ടാകണം എന്ന നിഗമനത്തിലെത്തി.
1906 ൽ ഹെൻറി പോയിൻകാരെ "ദി മിൽകിവേ ആൻഡ് ദി തിയറി ഓഫ് ഗ്യാസസ്" എന്ന തന്റെ പ്രബന്ധത്തിൽ കെൽവിന്റെ പഠനത്തെ പരാമർശിയ്ക്കുന്നുണ്ട്.
എന്നാൽ നക്ഷത്രങ്ങളുടെ വേഗതയെ അടിസ്ഥാനപ്പെടുത്തിയുള്ള പഠനങ്ങൾക്ക് ശേഷം അദൃശ്യമായ ദ്രവ്യത്തെക്കുറിച്ചുള്ള ആശയം ആദ്യം നിർദ്ദേശിച്ചത് 1922 ൽ ഡച്ച് ജ്യോതിഃശ്ശാസ്ത്രജ്ഞനായ ജാകോബസ് കാപ്റ്റെയിൻ ആണ്.
1932 ൽ മറ്റൊരു ഡച്ച് ജ്യോതിഃശ്ശാസ്ത്രജ്ഞനായ ജാൻ ഊർട് ലോക്കൽ ഗ്രൂപ്പിലെ താരാപഥങ്ങളിലെ നക്ഷത്രങ്ങളുടെ ചലനങ്ങളിൽ നിന്നും വീണ്ടും ഇതേ നിഗമനത്തിലെത്തി.
എന്നാൽ പിന്നീട് അദ്ദേഹത്തിന്റെ അളവുകൾ തെറ്റാണെന്ന് സ്ഥിരീകരിയ്ക്കപ്പെട്ടു.
1933 ൽ സ്വിസ് ശാസ്ത്രജ്ഞനായ ഫ്രിറ്റ്സ് സ്വിക്കിയും താരാപഥസമൂഹങ്ങളെക്കുറിച്ച് പഠിച്ച് സമാനമായ ഒരു നിഗമനത്തിൽ എത്തിയിരുന്നു.
ഇത്തരം സമൂഹങ്ങളിലെ താരാപഥങ്ങളുടെ വേഗതയെപ്പറ്റി പഠിച്ച അദ്ദേഹം ഈ താരാപഥങ്ങളുടെ പ്രകാശത്തിന്റെ അടിസ്ഥാനത്തിൽ അവയുടെ പിണ്ഡം കണക്കാക്കിയാൽ ഇത്തരം ഉയർന്ന വേഗത സാധ്യമല്ല എന്ന് കണ്ടെത്തി.
ഇതിനെ തരണം ചെയ്യാനായി അദ്ദേഹം ഡുൻക്ൽ മാറ്റെറീ ( dunkle Materie / dark matter ) എന്നൊരു അദൃശ്യദ്രവ്യത്തിന്റെ ആശയം കൊണ്ടുവന്നു.
തമോദ്രവ്യം എന്ന ആശയത്തിന്റെ ആദ്യ ഔദ്യോഗിക ഉപയോഗം ഇതാണെന്ന് കണക്കാക്കുന്നു.
എന്നാൽ അദ്ദേഹത്തിന്റെ ഇത്തരം ദ്രവ്യത്തിന്റെ അളവിനെപ്പറ്റിയുള്ള കണക്കുകൾ വളരെ കൂടുതൽ ആണെന്ന് പിന്നീട് തെളിഞ്ഞു.
താരാപഥങ്ങളിലെ നക്ഷത്രങ്ങളുടെ പ്രവേഗങ്ങളുടെ വിതരണത്തെപ്പറ്റി പഠിച്ച്‌ 1939 ൽ ഹോറസ് ബാബോക് താരാപഥങ്ങളുടെ പ്രകാശവും പിണ്ഡവും തമ്മിലുള്ള ബന്ധത്തിൽ ചില അപാകതകൾ കണ്ടെത്തിയതാണ് ഇതിന്റെ ചരിത്രത്തിലെ മറ്റൊരു നാഴികക്കല്ല്.
എന്നാൽ താരാപഥത്തിന്റെ ഉള്ളിൽ തന്നെ പ്രകാശം വിസരിച്ചു പോകുന്നതിനാലാകാം ഈ വ്യത്യാസം എന്ന് അദ്ദേഹം കരുതി.
തമോദ്രവ്യത്തിന്റെ സാധ്യത അദ്ദേഹം പരിഗണിച്ചില്ല.
1970 കൾ
വേര റൂബിനും കെന്റ് ഫോർഡും 1960 കളിലും 70 കളിലും താരാപഥങ്ങളിലെ നക്ഷത്രങ്ങളുടെ പ്രവേഗത്തിന്റെ വിതരണത്തെക്കുറിച്ചു നടത്തിയ വിശദമായ പഠനങ്ങൾ നേരത്തെ കണ്ട അപാകതകൾക്ക് വ്യക്തമായ തെളിവുകൾ നൽകി.
ആധുനികമായ ഒരു സ്‌പെക്ട്രോഗ്രാഫ് ഉപയോഗിച്ച് റൂബിൻ സർപ്പിളാകൃതിയിലുള്ള താരാപഥങ്ങളുടെ അരികുകളിലുള്ള നക്ഷത്രങ്ങളുടെ വേഗതകളുടെ വിശദമായ പഠനം നടത്തി.
1978 ൽ ഈ പഠനങ്ങൾ സ്ഥിരീകരിയ്ക്കപ്പെട്ടു.
1980 ൽ ഇവരുടെ പ്രബന്ധത്തെ അടിസ്ഥാനപ്പെടുത്തി മറ്റൊരു സുപ്രധാന പ്രബന്ധം പുറത്തുവന്നു.
അവരുടെ നിഗമനപ്രകാരം ഓരോ താരാപഥത്തിലും കാണാവുന്ന പിണ്ഡത്തിന്റെ ആറു മടങ്ങെങ്കിലും അധികം പിണ്ഡം ഉണ്ടായാലേ ഇത്തരം താരാപഥങ്ങളിലെ നക്ഷത്രങ്ങളുടെ വേഗത വിശദീകരിയ്ക്കാൻ സാധിയ്ക്കുകയുള്ളൂ.
അങ്ങനെ 1980 ഓടെ തമോദ്രവ്യം പോലെ ഒന്ന് പരിഹരിയ്‌ക്കേണ്ട ഒരു കൂട്ടം പ്രശ്നങ്ങൾ ജ്യോതിഃശാസ്ത്രത്തിൽ ഉണ്ടെന്ന് വ്യക്തമായി സ്ഥാപിയ്ക്കപ്പെട്ടു.
റൂബിന്റെയും ഫോർഡിന്റെയും പഠനങ്ങൾ ഗ്യാലക്സികളുടെ ദൃശ്യവർണരാജിയിൽ ആയിരുന്നു.
എന്നാൽ ഏതാണ്ട് ഇതേ സമയത്ത് തന്നെ റേഡിയോ ദൂരദർശിനികൾ ഉപയോഗിച്ച് നമ്മുടെ സമീപ താരാപഥങ്ങളിലെ അറ്റോമിക് ഹൈഡ്രജന്റെ സ്പെക്ട്രം പരിശോധിയ്ക്കാനുള്ള ശ്രമങ്ങളും നടന്നിരുന്നു.
നക്ഷത്രാന്തരീയ മാദ്ധ്യമത്തിൽ കാണപ്പെടുന്ന അറ്റോമിക് ഹൈഡ്രജൻ (HI) താരാപഥത്തിന്റെ ദൃശ്യമായ ഡിസ്‌ക്കിനും വളരെ അധികം ദൂരത്തിൽ വരെ കാണപ്പെടുന്നു.
ഇവയുടെ വേഗത അളക്കുന്നതിലൂടെ ഒരു താരാപഥത്തിന്റെ വേഗതാവിതരണം വളരെ വലിയൊരു പശ്ചാത്തലത്തിൽ പഠിയ്ക്കാൻ സാധിയ്ക്കും.
ഗ്രീൻ ബാങ്കിലെ 300 അടി ദൂരദർശിനി , ജോഡ്റെൽ'ലെ 250 അടി ദൂരദർശിനി തുടങ്ങിയവ ഉപയോഗിച്ച് ആൻഡ്രോമീഡ ഗ്യാലക്സിയുടെ അറ്റോമിക് ഹൈഡ്രജൻ സ്പെക്ട്രം സംബന്ധിച്ച പഠനങ്ങൾ താരാപഥകേന്ദ്രത്തിൽ നിന്നും വളരെ ദൂരെയുള്ള നക്ഷത്രങ്ങളുടെ വേഗത കെപ്ളേറിയൻ പ്രവചനത്തെക്കാൾ വളരെ കൂടുതലാണെന്ന് വ്യക്തമാക്കിയിരുന്നു.
കൂടുതൽ കൃത്യതയുള്ള റീസിവറുകളുടെ ആവിർഭാവത്തോടെ ആൻഡ്രോമീഡയുടെ വർത്തുളപ്രവേഗം ഏറ്റവും പുറമെയുള്ള 10 കിലോപാർസെക് വലയത്തിൽ (അതായത് കേന്ദ്രത്തിൽ നിന്നും 20 മുതൽ 30 കിലോപാർസെക് വരെയുള്ള ദൂരങ്ങളിൽ) ഏതാണ്ട് സ്ഥിരമായി നിൽക്കുന്നു എന്ന് തെളിയിയ്ക്കപ്പെട്ടു.
മോർട്ടൻ റോബെർട്സ്, റോബർട്ട് വൈറ്റ്ഹേഴ്സ്റ്റ് എന്നിവർ ദൃശ്യസ്രോതസ്സുകളിൽ നിന്നുള്ള ഡാറ്റയും റേഡിയോ ദൂരദർശിനികളിൽ നിന്നുള്ള ഡാറ്റയും ഒരുമിച്ച് ചേർത്ത് തയ്യാറാക്കിയ ഒരു പ്രബന്ധത്തിലാണ് ഈ പഠനം പുറത്തുവന്നത്.
ഇതിലെ ചിത്രം 16 ൽ കേന്ദ്രത്തിൽ നിന്നും 15 കിലോപാർസെക് വരെ ദൂരത്തിലുള്ളത് ദൃശ്യസ്രോതസ്സിൽ നിന്നുള്ള ഡാറ്റയും 20 മുതൽ 30 കിലോപാർസെക് വരെയുള്ളത് റേഡിയോ സ്രോതസ്സിൽ നിന്നുമുള്ള അറ്റോമിക് ഹൈഡ്രജൻ ഡാറ്റയുമാണ്.
ഇതിൽ കേന്ദ്രത്തിൽ നിന്ന് അകന്നുപോകുന്തോറും നക്ഷത്രങ്ങളുടെ പ്രവേഗം ഏതാണ്ട് 10 കിലോ പാർസെക് ദൂരം വരെ കൂടി വരികയും അതിനുശേഷം സ്ഥിരമായി നിൽക്കുന്നതായി കാണുകയും ചെയ്യുന്നു.
ഇതിനുപുറമെ കൂടുതൽ മെച്ചപ്പെട്ട ഇന്റർഫെറോമെട്രിക് എക്സ്ട്രാ ഗാലക്ടിക് സ്‌പെക്‌ട്രോസ്കോപ്പി സങ്കേതം ഉപയോഗിച്ച് 1972 ൽ ഡേവിഡ് റോഗ്സ്റ്റാഡ്, സേഥ് ഷോസ്റ്റാക് എന്നിവർ അഞ്ച് വ്യത്യസ്ത സർപ്പിളാകൃതീയ താരാപഥങ്ങളുടെ ഗാലക്ടിക് വെലോസിറ്റി കർവുകൾ വരച്ചതിൽ നിന്നും കേന്ദ്രത്തിൽ നിന്ന് പുറത്തേയ്ക്ക് പോകുന്തോറും നിവർന്നു തന്നെ കിടക്കുന്ന കർവുകളുടെ സാന്നിധ്യം സംശയാതീതമായി തെളിയിയ്ക്കപ്പെട്ടു.
ഗ്യാലക്സി ക്ലസ്റ്ററുകളുടെ ഗ്രാവിറ്റേഷനൽ ലെൻസിംഗിന്റെ പഠനങ്ങൾ , താരാപഥങ്ങളിലെയും ക്ലസ്റ്ററുകളിലെയും ചൂടുവാതകങ്ങളുടെ താപവിതരണം, കോസ്മിക് പശ്ചാത്തല വികിരണത്തിലെ അസമതകൾ തുടങ്ങിയ വിവിധ സ്രോതസ്സുകളിലൂടെ എൺപതുകളിൽ തമോദ്രവ്യത്തിന്റെ ആവശ്യകത വീണ്ടും വ്യക്തമായി.
ഇതുവരെ കണ്ടെത്താനാകാത്ത ഒരു മൗലികകണമാണ് തമോദ്രവ്യത്തിന്റെ അടിസ്ഥാന ബിൽഡിംഗ് ബ്ലോക്കുകൾ എന്നാണ് ശാസ്ത്രജ്ഞരുടെ അഭിപ്രായം.
പരമാണു ഭൗതികത്തിലെ ഇന്നത്തെ ഒരു സുപ്രധാന ഗവേഷണം ഈ കണത്തെ കണ്ടുപിടിയ്ക്കാനാണ്.
സാങ്കേതിക നിർവ്വചനം
പ്രപഞ്ചവിജ്ഞാനീയത്തിൽ സ്കെയിൽ ഫാക്ടറിന്റെ മൂന്നാം ഘാതത്തിന് വിപരീതമായി ഊർജസാന്ദ്രത (energy density) വ്യത്യാസപ്പെടുന്നതാണ് ദ്രവ്യം (ρ ∝ a −3 ).
എന്നാൽ വികിരണത്തിന്റെ ഊർജസാന്ദ്രത വ്യത്യാസപ്പെടുന്നത് സ്കെയിൽ ഫാക്ടറിന്റെ നാലാം ഘാതത്തിന് വിപരീതമായാണ്(ρ ∝ a −4 ).
തമോ ഊർജ്ജത്തിന്റേത് സ്കെയിൽ ഫാക്ടറിനെ അപേക്ഷിച്ച് മാറുന്നതേയില്ല(ρ ∝ a 0 ).
സാധാരണ ദ്രവ്യമല്ലാത്ത, എന്നാൽ ഊർജസാന്ദ്രത സ്കെയിൽ ഫാക്ടറിന്റെ മൂന്നാം ഘാതത്തിനനുസരിച്ച് കുറയുന്നതെന്തോ അതാണ് തമോദ്രവ്യം.
തെളിവുകൾ ഗ്യാലക്സി റോടേഷൻ കർവുകൾ ഒരു സർപ്പിളാകൃത ഗ്യാലക്സിയുടെ റോടേഷൻ കർവ് .
A എന്നത് പ്രവചിയ്ക്കപ്പെട്ട കർവും B എന്നത് നിരീക്ഷിയ്ക്കപ്പെട്ട കർവും ആണ്.
ഭ്രമണം ചെയ്യുന്ന ഡിസ്ക് ടൈപ്പ് ഗ്യാലക്സികളുടെ ഇന്നത്തെ മാതൃകയും 10 ബില്യൺ കൊല്ലം മുൻപുള്ള മാതൃകയും.
ഇന്നത്തെ മാതൃകയിൽ ചുവന്ന നിറത്തിൽ അടയാളപ്പെടുത്തിയിരിയ്ക്കുന്നത് തമോദ്രവ്യം ആണ്.
സർപ്പിളാകൃത താരാപഥങ്ങളുടെ വാലുകൾ അവയുടെ മധ്യത്തിലുള്ള പിണ്ഡത്തിനുചുറ്റും ഭ്രമണം ചെയ്യുന്നുണ്ട്.
അവയുടെ കേന്ദ്രത്തിൽ നിന്നും പുറത്തേയ്ക്ക് പോകുംതോറും ദൃശ്യമായ പിണ്ഡത്തിന്റെ സാന്ദ്രത കുറഞ്ഞുകൊണ്ടിയിരിയ്ക്കുന്നു.
ദൃശ്യമായ പിണ്ഡം മാത്രമാണ് ഇവയുടെ ചലനത്തെ സ്വാധീനിയ്ക്കുന്നതെങ്കിൽ നമുക്ക് ഇവയെ സൗരയൂഥത്തിന്റെ മാതൃകയാക്കി മോഡൽ ചെയ്യാവുന്നതാണ്.
കെപ്ലറുടെ ഗ്രഹചലനനിയമങ്ങൾ പ്രകാരം കേന്ദ്രത്തിൽ നിന്നും പുറത്തേയ്ക്ക് പോകുന്തോറും കേന്ദ്രത്തെച്ചുറ്റിയുള്ള നക്ഷത്രങ്ങളുടെ വേഗത കുറഞ്ഞുകൊണ്ടിരിയ്ക്കണം.
എന്നാൽ ഇത്തരം ഒരു വേഗതക്കുറവ് ഇതുവരെ നിരീക്ഷിച്ചിട്ടില്ല.
ഇതുവരെ ലഭ്യമായ ഡാറ്റ വെച്ച് നോക്കുമ്പോൾ കേന്ദ്രത്തിൽ നിന്നും അകന്നുപോകുന്തോറും അവയുടെ വേഗത സ്ഥിരമായാണ് കാണുന്നത്.
കെപ്ലർ നിയമം ശരിയാകണമെങ്കിൽ നമുക്ക് കാണാവുന്ന ദ്രവ്യത്തിനുപുറമെ മറ്റൊരു തരം ദ്രവ്യവും ഇത്തരം താരാപഥങ്ങളിൽ വേണം.
പ്രത്യേകിച്ചും ഗ്യാലക്സികളുടെ അരികുകളിൽ.
ഇതും കൂടി കാണുക ഗാലക്റ്റിക് റൊട്ടേഷൻ പ്രോബ്ലെം വേര റൂബിൻ തമോദ്രവ്യവലയം നോട്ട്സ് അവലംബങ്ങൾ പുറംകണ്ണികൾ തമോദ്രവ്യം ഓപ്പൺ ഡയറക്റ്ററി പ്രൊജക്റ്റിൽ Dark matter (Astronomy) at Encyclopædia Britannica A history of dark matter (February 2017), Ars Technica What is dark matter?
, CosmosMagazine.com The Dark Matter Crisis 18 August 2010 by Pavel Kroupa, posted in General The European astroparticle physics network Helmholtz Alliance for Astroparticle Physics Video lecture on dark matter by Scott Tremaine, IAS professor Science Daily story "Astronomers' Doubts About the Dark Side ..."
{{ cite web }} :  CS1 maint: multiple names: authors list ( link ) The Physicist Who Denies that Dark Matter Exists By Oded Carmeli Archived 2018-03-16 at the Wayback Machine .
പ്രാങ്ക് വീഡിയോ
തമാശാരൂപത്തിലോ ഹാസ്യപരിപാടികൾക്കായോ ചിത്രീകരിക്കുന്ന കുസൃതിത്തരങ്ങളായ വീഡിയോകളാണ് പ്രാങ്ക് വീഡിയോ എന്ന് അറിയപ്പെടുന്നത്.
"പ്രാക്ടിക്കൽ ജോക്ക്" എന്നതിന്റെ ചുരുക്കെഴുത്താണ് പ്രാങ്ക്.
മലയാളത്തിലെ പ്രമുഖ മുഖ്യധാരാ പ്രാങ്ക് ഷോ ആയിരുന്നു സൂര്യാ ടി വി സംപ്രേക്ഷണം ചെയ്തിതിരുന്ന തരികിട.
തരികിടയ്ക്ക് ശേഷം വന്ന പ്രാങ്ക് ഷോ ആണ് ഗുലുമാൽ.
പിന്നീട് മലയാളത്തിൽ പ്രാങ്ക് ഷോ നിർമ്മിക്കുന്നത് കൗമുദി ചാനലാണ്.
ഓ മൈ ഗോഡ് എന്നാണ് ആ ഷോയുടെ പേര്.
മലയാളത്തിലെ തരികിട, ഗുലുമാൽ, ഓ മൈ ഗോഡ് ഷോകളിലെ 21 വർഷത്തെ സംവിധാന പരിചയമുള്ള പ്രോഗ്രാം പ്രൊഡ്യൂസർ പ്രദീപ് മരുതത്തൂരാണ്.
മലയാളത്തിലെ പ്രാങ്ക് ഷോ അവതാരകർ തരികിട സാബു എന്ന സാബുമോൻ, ഗിരീഷ്, ഫ്രാൻസിസ് അമ്പലമുക്ക്, സാബു പ്ലാങ്കവിള എന്നിവരാണ്.
( വിമർശനങ്ങൾ
വ്യക്തികളുടെ സ്വകാര്യതയിലേക്ക് ഉള്ള  കടന്നുകയറ്റം ആയി മാറാറുണ്ട്.
പ്രാങ്ക് വീഡിയോകളുടെ ചിത്രീകരണം ചിലപ്പോൾ പ്രാങ്കുകൾക്ക് ഇരയായ വ്യക്തിയുടെ ആത്മഹത്യക്ക് പോലും കാരണമായിട്ടുണ്ട്.
സ്വകാര്യത ലംഘിക്കുന്നതിനാൽ ആളുകൾ അറിയാതെ ചിത്രീകരിക്കുന്ന പ്രാങ്ക് വീഡിയോകൾക്ക് മദ്രാസ് ഹൈക്കോടതി 2019ൽ വിലക്കേർപ്പെടുത്തി.
പ്രാങ്ക് വീഡിയോകൾ ചിത്രീകരിക്കുന്നതിനും അത് സംപ്രേഷണം ചെയ്യുന്നതിനുമാണ് വിലക്ക്.
എസ്.എം. കൃഷ്ണ
2009 മുതൽ 2012 വരെ ഇന്ത്യയുടെ വിദേശകാര്യ വകുപ്പ് മന്ത്രിയായിരുന്ന കർണാടകയിൽ നിന്നുള്ള മുതിർന്ന മുൻ ഇന്ത്യൻ നാഷണൽ കോൺഗ്രസ് നേതാവായിരുന്നു സോമനഹള്ളി മല്ലയ്യ കൃഷ്ണ എന്നറിയപ്പെടുന്ന എസ്.എം.കൃഷ്ണ.
(ജനനം : 01 മെയ് 1932 - 10 ഡിസംബർ 2024) മഹാരാഷ്ട്ര ഗവർണർ(2004-2008)
കർണാടക മുൻ മുഖ്യമന്ത്രി(1999-2004) മൂന്നു തവണ ലോക്സഭാംഗം , രണ്ട് തവണ രാജ്യസഭാംഗം എന്നീ നിലകളിലും പ്രവർത്തിച്ചിട്ടുണ്ട്.
കർണാടകയിലെ മാണ്ഡ്യ ജില്ലയിലെ മദ്ദൂർ താലൂക്കിലെ സോമനഹള്ളി ഗ്രാമത്തിൽ എസ്.സി.മല്ലയ്യയുടെയും തായമ്മയുടേയും മകനായി ഒരു വൊക്കലിംഗ കുടുംബത്തിൽ 1932 മെയ് ഒന്നിന് ജനനം.
പ്രാഥമിക വിദ്യാഭ്യാസത്തിനു ശേഷം മൈസൂരിലെ മഹാരാജാസ് കോളേജിൽ നിന്ന് ബിരുദവും ബാംഗ്ലൂരിലെ ലോ കോളേജിൽ നിന്ന് നിയമബിരുദവും നേടി.
ഉപരിപഠനം അമേരിക്കയിൽ പൂർത്തിയാക്കി.
1962-ലെ നിയമസഭ തിരഞ്ഞെടുപ്പിൽ മദ്ദൂരിൽ നിന്ന് സ്വതന്ത്രനായി നിയമസഭയിലേക്ക് തിരഞ്ഞെടുക്കപ്പെട്ടതോടെയാണ് കൃഷ്ണയുടെ രാഷ്ട്രീയ ജീവിതത്തിൻ്റെ തുടക്കം.
1967-ൽ പ്രജ സോഷ്യലിസ്റ്റ് പാർട്ടി ടിക്കറ്റിൽ മദ്ദൂരിൽ നിന്ന് വീണ്ടും മത്സരിച്ചെങ്കിലും പരാജയപ്പെട്ടു.
1968-ൽ മാണ്ഡ്യയിൽ നടന്ന ലോക്സഭ ഉപ-തിരഞ്ഞെടുപ്പിൽ പി.എസ്.പി ടിക്കറ്റിൽ ആദ്യമായി ലോക്സഭാംഗമായി.
1971-ൽ പി.എസ്.പി വിട്ട് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന കൃഷ്ണ 1971-ലെ ലോക്സഭ തിരഞ്ഞെടുപ്പിൽ മാണ്ഡ്യയിൽ നിന്ന് വീണ്ടും ലോക്സഭാംഗമായി.
1972-ൽ കർണാടക നിയമസഭ കൗൺസിൽ അംഗമായതിനെ തുടർന്ന് ലോക്സഭാംഗത്വം രാജിവച്ചു.
1972 മുതൽ 1977 വരെ സംസ്ഥാന കാബിനറ്റ് വകുപ്പ് മന്ത്രിയായിരുന്നു.
1980-ലെ ലോക്സഭ തിരഞ്ഞെടുപ്പിൽ മാണ്ഡ്യയിൽ നിന്ന് വീണ്ടും ലോക്സഭയിലേക്ക് തിരഞ്ഞെടുക്കപ്പെട്ടു.
1980 മുതൽ 1984 വരെ കേന്ദ്ര കാബിനറ്റ് വകുപ്പ് മന്ത്രിയായിരുന്ന കൃഷ്ണ 1984-ലെ ലോക്സഭ തിരഞ്ഞെടുപ്പിൽ മാണ്ഡ്യയിൽ നിന്ന് മത്സരിച്ചെങ്കിലും പരാജയപ്പെട്ടു.
1989-ലെ നിയമസഭ തിരഞ്ഞെടുപ്പിൽ മദ്ദൂരിൽ നിന്ന് നിയമസഭയിലെത്തിയ കൃഷ്ണ 1989 മുതൽ 1993 വരെ നിയമസഭ സ്പീക്കറും 1993-1994 കാലഘട്ടത്തിൽ കർണാടക ഉപ-മുഖ്യമന്ത്രിയായും പ്രവർത്തിച്ചു.
1989-ലെ നിയമസഭ തിരഞ്ഞെടുപ്പിൽ കോൺഗ്രസ് പാർട്ടിക്ക് ഭൂരിപക്ഷം ലഭിച്ചതിനെ തുടർന്ന് മുഖ്യമന്ത്രി സ്ഥാനത്തേയ്ക്ക് പരിഗണിക്കപ്പെട്ടെങ്കിലും
കർണാടകയിൽ എസ്. ബംഗാരപ്പ മുഖ്യമന്ത്രിയായി.
ബംഗാരപ്പ രാജി വച്ചപ്പോൾ വീരപ്പ മൊയ്ലിയാണ് മുഖ്യമന്ത്രിയായത്.
1994-ലെ നിയമസഭ തിരഞ്ഞെടുപ്പിൽ മദ്ദൂരിൽ നിന്ന് വീണ്ടും മത്സരിച്ചെങ്കിലും പരാജയപ്പെട്ടു.
1996 മുതൽ 1999 വരെ രാജ്യസഭാംഗമായിരുന്ന കൃഷ്ണ
1999 മുതൽ 2000 വരെ കർണാടക പി.സി.സി പ്രസിഡൻറായിരുന്നു.
1999-ലെ നിയമസഭ തിരഞ്ഞെടുപ്പിൽ കോൺഗ്രസ് പാർട്ടിക്ക് ഭൂരിപക്ഷം കിട്ടിയതിനെ തുടർന്ന് കർണാടക മുഖ്യമന്ത്രിയായി തിരഞ്ഞെടുക്കപ്പെട്ടു.
1999-ൽ രാജ്യസഭാംഗത്വം രാജിവച്ച് മദ്ദൂർ മണ്ഡലത്തിൽ നിന്ന് നിയമസഭാംഗമായി.
2004-ലെ നിയമസഭ തിരഞ്ഞെടുപ്പിൽ ചാമരാജ്പേട്ട മണ്ഡലത്തിൽ നിന്ന് നിയമസഭാംഗമായി എങ്കിലും 
2004-ൽ മഹാരാഷ്ട്ര ഗവർണറായി നിയമിക്കപ്പെട്ടതോടെ നിയമസഭാംഗത്വം രാജിവച്ചു.
2008-ൽ ഗവർണർ സ്ഥാനം രാജിവച്ച് സജീവ രാഷ്ട്രീയത്തിലേക്ക് മടങ്ങിയെത്തിയ കൃഷ്ണ 2008 മുതൽ 2014 വരെ രാജ്യസഭാംഗമായും 2009 മുതൽ 2012 വരെ ഇന്ത്യയുടെ വിദേശകാര്യ വകുപ്പ് മന്ത്രിയായും പ്രവർത്തിച്ചു.
2017 ജനുവരി 30ന് കോൺഗ്രസ് പ്രവർത്തക സമിതിയിൽ നിന്ന് രാജിവച്ചു കോൺഗ്രസ് വിട്ടു.
2017 മുതൽ ബി.ജെ.പി അനുഭാവിയായി തുടർന്ന കൃഷ്ണ 2017 മാർച്ച് 22ന് ബി.ജെ.പിയിൽ ചേർന്നു.
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 92-മത്തെ 
വയസിൽ 2024 ഡിസംബർ 10ന് 
അന്തരിച്ചു.
സ്മൃതിവാഹിനി അവലംബം S. M. Krishna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രിയപ്പെട്ട കുക്കു ഇംഗ്ലീഷ് വിലാസം https://ml.wikipedia.org/wiki/Priyapetta_Kukku
സുനിൽ സംവിധാനം ചെയ്ത് സംവിധാനം ചെയ്ത 1992 ലെ മലയാള ചിത്രമാണ് പ്രിയപേട്ട കുക്കു .
സൂര്യ സ്രഷ്ടാക്കളുടെ ബാനറിൽ വി വർഗ്ഗീസാണ് ചിത്രം നിർമ്മിച്ചത്.
ജഗദീഷ് , ഗീത , ബേബി അച്ചു എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
പുതിയങ്കം മുരളി രചിച്ച വരികൾക്ക് എസ്.പി. വെങ്കിടേഷ് ഈണമിട്ടു താരനിര ക്ര.
താരം വേഷം 1 സിദ്ദിക്ക് 2 ചാർമ്മിള 3 ജഗദീഷ് 4 ഗീത 5 രാജൻ പി ദേവ് 6 റിസബാവ 7 മഹേഷ് 8 രാഘവൻ 9 കെ പി എ സി സണ്ണി 10 സുബൈർ 11 അഗസ്റ്റിൻ 12 സൈനുദ്ദീൻ 13 മീന 14 രേഷ്മ 15 ജനാർദ്ദനൻ 16 ആനന്ദവല്ലി പാട്ടരങ്ങ് വരികൾ: പുതിയങ്കം മുരളി ഈണം: എസ്.പി. വെങ്കിടേഷ് നമ്പർ.
പാട്ട് പാട്ടുകാർ രാഗം 1 കിലുകിലുക്കാം ചെപ്പേ കെ ജെ യേശുദാസ് , കെ എസ് ചിത്ര 2 കിലുകിലുക്കാം ചെപ്പേ കെ ജെ യേശുദാസ് , സുജാത മോഹൻ 3 മേലെയേതോ കെ ജെ യേശുദാസ് 4 പഞ്ചശരൻ വിളിക്കുന്നു കെ ജെ യേശുദാസ് , കെ എസ് ചിത്ര ,കോറസ്‌ പരാമർശങ്ങൾ പുറംകണ്ണികൾ പ്രിയപ്പെട്ട കുക്കു (1992) ഇന്റർനെറ്റ് മൂവി ഡാറ്റാബേസിൽ പ്രിയപ്പെട്ട കുക്കു (1992) വിഡിയോ യൂട്യൂബിൽ
ഫങ്കെ അക്കിൻഡലെ ഇംഗ്ലീഷ് വിലാസം https://ml.wikipedia.org/wiki/Funke_Akindele
ഒരു നൈജീരിയൻ നടിയും ചലച്ചിത്രനിർമ്മാതാവുമാണ് അക്കിൻഡെലെ-ബെല്ലോ ഒലഫുങ്കെ അയോതുണ്ടെ (ജനപ്രിയമായി ഫങ്കെ അക്കിൻഡെലെ / ജെനിഫ എന്നറിയപ്പെടുന്നു).
1998 മുതൽ 2002 വരെ സിറ്റ്കോം ഐ നീഡ് ടു ക്നൗ ടെലിവിഷൻ പരമ്പരയിൽ ഫങ്കെ അഭിനയിച്ചിരുന്നു.
2009-ൽ ഒരു പ്രധാന വേഷത്തിലെ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് അവർ നേടി.
ജെനിഫാസ് ഡയറി ടെലിവിഷൻ കോമഡി പരമ്പരയിൽ പ്രധാന കഥാപാത്രത്തെ അവതരിപ്പിച്ചതിന് 2016-ലെ കോമഡിയിലെ മികച്ച നടിയായി ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിലേയ്ക്ക് അവർ തിരഞ്ഞെടുക്കപ്പെട്ടു.
1977 ഓഗസ്റ്റ് 24 ന് നൈജീരിയയിലെ ലാഗോസ് സംസ്ഥാനത്തെ ഇക്കോറോഡിലാണ് അക്കിൻഡെലെ ജനിച്ചത്.
മാതാപിതാക്കളുടെ മൂന്ന് മക്കളിൽ രണ്ടാമത്തെയാളാണ് ഫങ്കെ (രണ്ട് പെൺകുട്ടികളും ഒരു ആൺകുട്ടിയും).
അച്ഛൻ ജോലിയിൽ‌നിന്ന് വിരമിച്ച സ്‌കൂൾ പ്രിൻസിപ്പലും മാതാവ് മെഡിക്കൽ ഡോക്ടറുമാണ്.
മുമ്പ് ഓഗൺ സ്റ്റേറ്റ് പോളിടെക്നിക് എന്നറിയപ്പെട്ടിരുന്ന മോഷുഡ് അബിയോള പോളിടെക്നിക്കിൽ നിന്ന് ഫങ്കെ മാസ് കമ്മ്യൂണിക്കേഷനിൽ ഒരു ഓർഡിനറി നാഷണൽ ഡിപ്ലോമ (ഒഎൻ‌ഡി) നേടി.
1998 മുതൽ 2002 വരെ നടന്ന ഐക്യരാഷ്ട്ര പോപ്പുലേഷൻ ഫണ്ട് (യുഎൻ‌എഫ്‌പി‌എ) സ്പോൺസേർഡ് സിറ്റ്കോം ഐ നീഡ് ടു നോ എന്ന ടെലിവിഷൻ പരമ്പരയിൽ അഭിനയിച്ച ശേഷമാണ് അക്കിൻഡെലെ ശ്രദ്ധേയയായത്.
കൗതുകത്വമുള്ള എന്നാൽ ബുദ്ധിമതിയും ആയ സെക്കണ്ടറി സ്കൂൾ വിദ്യാർത്ഥിയായ ബിസി എന്ന കഥാപാത്രത്തെയാണ് അക്കിൻഡലെ ഇതിൽ അവതരിപ്പിച്ചത്.
2008-ൽ ജെനിഫ എന്ന സിനിമയിൽ ജെനിഫയായി അഭിനയിച്ചതിന് മികച്ച നടിക്കുള്ള പുരസ്കാരം ആയ ആഫ്രിക്ക മൂവി അക്കാദമി  അവാർഡ് ലഭിച്ചു.
2018 ജനുവരിയിൽ, ഐ‌എം‌ഡി‌ബിയിലെ അഭിനേതാവായി ലിസ്റ്റുചെയ്തതിനാൽ അക്കിൻഡെലിക്ക് മാർവൽ സ്റ്റുഡിയോയുടെ അവഞ്ചേഴ്‌സ്: ഇൻഫിനിറ്റി വാർ എന്ന ചിത്രത്തിലൂടെ ഹോളിവുഡ് അരങ്ങേറ്റം ലഭിക്കുമെന്ന വാർത്ത വന്നപ്പോൾ ഒരു വിവാദമുണ്ടായി.
ഐ‌എം‌ഡി‌ബിയെ ഉദ്ധരിച്ച് ഇൻഫിനിറ്റി വാറിൽ ഗാർഡ് ഡോറ മിലാജെയായി അഭിനയിക്കാൻ അവർ സജ്ജമായതായി മെയിൻസ്ട്രീം നൈജീരിയൻ പ്രസ്സ് റിപ്പോർട്ട് ചെയ്തു.
ഏതാനും ആഴ്ചകൾക്ക് ശേഷം അവരുടെ പേരിന്റെ സ്ഥാനത്ത് സഹ നൈജീരിയൻ നടി ജെനീവീവ് നാനാജി എന്ന് മാറ്റി.
അക്കിൻഡേലിൻറെ അപ്‌ലോഡ് ഒരു ഹാക്ക് ആണെന്ന് പിന്നീട് തെളിഞ്ഞു.
2018 ഫെബ്രുവരിയിൽ ഇൻഫിനിറ്റി വാറിൽ അക്കിൻഡലെയെ അവതരിപ്പിക്കാൻ സെനറ്റ് പ്രസിഡന്റും ദേശീയ അസംബ്ലി ചെയർമാനുമായ ഡോ. ബുക്കോള സരാകി മാർവൽ സ്റ്റുഡിയോയെ ഉപദേശിച്ചതായി റിപ്പോർട്ടുണ്ട്.
കടൽക്കൊള്ള കാരണം അക്കാലത്ത് യൊറൂബ ചലച്ചിത്രമേഖലയിൽ വളരെക്കുറച്ച് മാത്രമാണ് താൻ അഭിനയിച്ചതെന്ന് 2016 ജൂലൈയിൽ ഒരു അഭിമുഖത്തിൽ അവർ പറയുകയുണ്ടായി.
ഇപ്പോൾ നടക്കുന്ന ഹിറ്റ് ടിവി ഷോ ജെനിഫാസ് ഡയറിയിൽ ഫിസായോ അജിസോള , ഫാൾസ് , ജൂലിയാന ഒലയോഡ് , അഡെറോൺമു അഡെജുമോക്ക് എന്നിവരോടൊപ്പം അക്കിൻഡെലെ പ്രധാന കഥാപാത്രത്തെ അവതരിപ്പിക്കുന്നു.
ജെനിഫ എന്ന സിനിമയിൽ നിന്നുള്ള ഒരു പ്രദർശനമാണ് ഷോ.
2018-ലെ മോംസ് അറ്റ് വാർ കോമഡി ചിത്രത്തിൽ അക്കിൻഡെലും മിഷേൽ ഡെഡെയും അഭിനയിച്ചിരുന്നു.
2019 ജൂലൈയിൽ, അക്കിൻഡെലെ അവരുടെ ജനപ്രിയ ടിവി സീരീസായ ജെനിഫയുടെ ഡയറിയിൽ നിന്ന് നിർമ്മിച്ച ഒരു പുതിയ വെബ് സീരീസ് അയറ്റോറോ ടൗൺ ആരംഭിച്ചു.
അവർ സീൻ വൺ Archived 2020-11-01 at the Wayback Machine .
ഫിലിം പ്രൊഡക്ഷന്റെ സിഇഒയാണ്.
2019-ലെ യുവർ എക്സലൻസി രാഷ്ട്രീയ നാടക ചിത്രത്തിലൂടെയാണ് അവർ സംവിധായകയായി അരങ്ങേറ്റം കുറിച്ചത്.
ചാരിറ്റി സംരംഭം
ചെറുപ്പക്കാർക്ക് തൊഴിൽ നൈപുണ്യം നൽകുകയെന്ന ലക്ഷ്യത്തോടെയുള്ള ജെനിഫ ഫൗണ്ടേഷൻ എന്നറിയപ്പെടുന്ന ഒരു സർക്കാരിതര സംഘടന ഫങ്കെ അക്കിൻഡെലെ നടത്തുന്നു.
ഡെറ്റോളിന്റെ അംബാസഡറായും ഇറോക്കോട്ടിലെ അംബാസഡറായും ഒപ്പുവെച്ച അംഗീകാര ഇടപാടുകളും ഫങ്കെ അക്കിൻഡെലിനുണ്ട്.
2018 ലും കീസ്റ്റോൺ ബാങ്കിന്റെ ബ്രാൻഡ് അംബാസഡറായി അവർ ഒപ്പിട്ടു.
ഡിറ്റർജന്റ്, ബാർ സോപ്പുകൾ നിർമ്മിക്കുന്ന വാൗ നൈജീരിയ എന്ന കമ്പനിയുമായി 2019 നവംബറിൽ അവർ ഒരു കരാർ ഒപ്പിട്ടു.
2012 മെയ് 26 ന് അക്കിൻഡലെ അഡിയോള കെഹിന്ദെ ഒലോയിഡിനെ വിവാഹം കഴിച്ചു.
പൊരുത്തപ്പെടാനാവാത്ത അഭിപ്രായങ്ങൾ ചൂണ്ടിക്കാട്ടി ദമ്പതികൾ 2013 ജൂലൈയിൽ വിവാഹമോചനം നേടി.
നൈജീരിയൻ റാപ്പർ ജെജെസി സ്കിൽസിനെ അക്കിൻഡെലെ 2016 മെയ് മാസത്തിൽ ലണ്ടനിൽ വച്ച് വിവാഹം കഴിച്ചു.
2017 ഓഗസ്റ്റിൽ ഗൂഗിൾ സെർച്ച് എഞ്ചിനിൽ ഏറ്റവും കൂടുതൽ തിരഞ്ഞ ഫലങ്ങളിൽ അവരുടെ ഗർഭധാരണവും ഉൾപ്പെടുന്നു.
2018 ഡിസംബറിൽ ഇരട്ട ആൺകുട്ടികൾക്ക് അക്കിൻഡെലെ ജന്മം നൽകി.
2020 ഏപ്രിലിൽ, ലോക്ക്ഡൗൺ ഏർപ്പെടുത്തിയ കാലയളവിൽ (കൊറോണ വൈറസിനെ നേരിടാൻ) ഭർത്താവിന്റെ ബഹുമാനാർത്ഥം ജന്മദിനാഘോഷം നടത്തിയതിന് ശേഷം അക്കിൻഡലെയെ അറസ്റ്റ് ചെയ്യുകയും കോടതിയിൽ കുറ്റം ചുമത്തുകയും ചെയ്തു.
കൊറോണ വൈറസിനെക്കുറിച്ച് അവബോധം സൃഷ്ടിക്കുന്നതിനായി അവർ പിന്നീട് ഒരു നൈജീരിയ സെന്റർ ഫോർ ഡിസീസ് കൺട്രോൾ വീഡിയോയിൽ പങ്കെടുത്തു.
ലോക്ക്ഡൗൺ ഉത്തരവ് ലംഘിച്ചതിന് കുറ്റം സമ്മതിച്ചതിന് നടിക്കും ഭർത്താവിനും 14 ദിവസത്തെ കമ്മ്യൂണിറ്റി സേവനത്തിന് ശിക്ഷ വിധിക്കുകയുണ്ടായി.
ഫിലിമോഗ്രാഫി മൈ സിബ്ലിങ്സ് ആന്റ് ഐ ജെനിഫ ജെനിഫാസ് ഡയറി യുവർ എക്സലൻസി മാമി ഇൻഡസ്ട്രീറ്റ് എ ട്രിപ് ടു ജമൈക്ക റിട്ടേൺ ഓഫ് ജെനിഫ ഐസോക്കെൻ മംസ് അറ്റ് വാർ ചീഫ് ഡാഡി ഒമോ ഗെട്ടോ മാരീഡ് ബട്ട് ലിവിങ് സിംഗിൾ അപാഡി എമി അബാറ്റ ലവ് വഹാലാ ലേഡീസ് ഗാംഗ് അനോയിന്റെഡ് ലയേർസ് ബോലോഡ് ഒ'കു ഫറയോള ഇജ ഒല അജെ മെറ്റ അപോട്ടി ഒറോഗുൻ അടൻപോക്കോ മെറ്റ കകാകി ലെകു ഒമോ പുപ ടൈവോ ടൈവോ അകൻഡുൻ ബായെ സെ ൻലോ ഇഡുഞ്ചോബി എഗുൻ മാക്കു ഒബ ഇറാവോ ഒക്കുൻ ഇഫെ യി അഗ്ബെഫോ കൊസെഫോവോറ ഒഡുൻ ബാക്കു ഒറേക്കെ മുലെറോ ഒസുവൻ എഡാഫ് അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Funke Akindele
ഫോഗി ഡ്യൂ ഇംഗ്ലീഷ് വിലാസം https://ml.wikipedia.org/wiki/Foggy_Dew_(English_song)
പത്തൊൻപതാം നൂറ്റാണ്ടിൽ തെക്കൻ ഇംഗ്ലണ്ടിലും തെക്കൻ യുണൈറ്റഡ് സ്റ്റേറ്റ്സിലും ശക്തമായ സാന്നിധ്യമുള്ള ഒരു ഇംഗ്ലീഷ് നാടോടി ഗാനമാണ് "ഫോഗി ഡ്യൂ" അല്ലെങ്കിൽ "ഫോഗി, ഫോഗി ഡ്യൂ".
ഒരു നെയ്ത്തുകാരനും അവൻ പ്രണയിച്ച ഒരു പെൺകുട്ടിയും തമ്മിലുള്ള ബന്ധത്തിന്റെ അനന്തരഫലമാണ് ഗാനം വിവരിക്കുന്നത്.
ലോസ് നമ്പർ O03, റൗഡ് ഫോക്ക് സോംഗ് ഇൻഡക്സ് നമ്പർ 558 എന്നിങ്ങനെയാണ് ഇത് പട്ടികപ്പെടുത്തിയിരിക്കുന്നത്.
ഹാരി കോക്സ് ഉൾപ്പെടെയുള്ള നിരവധി പരമ്പരാഗത ഗായകർ ഇത് റെക്കോർഡ് ചെയ്തിട്ടുണ്ട്.
കൂടാതെ ബെഞ്ചമിൻ ബ്രിട്ടൻ , ബർൾ ഐവ്സ്, എഎൽ ലോയ്ഡ്, യെ വാഗബോണ്ട്സ് എന്നിവരുൾപ്പെടെ വൈവിധ്യമാർന്ന സംഗീതജ്ഞർ പാട്ടിന്റെ ജനപ്രിയ പതിപ്പുകൾ റെക്കോർഡുചെയ്‌തിട്ടുണ്ട്.
ചരിത്രവും വരികളും
പത്തൊൻപതാം നൂറ്റാണ്ടിന്റെ തുടക്കത്തിൽ ബ്രോഡ്‌സൈഡിൽ ആദ്യമായി പ്രസിദ്ധീകരിച്ച ഒരു ബല്ലാഡ് ആണ് ഈ ഗാനം.
സെസിൽ ഷാർപ്പ് പാട്ടിന്റെ എട്ട് പതിപ്പുകൾ ശേഖരിച്ചു.
പ്രത്യേകിച്ച് ഇംഗ്ലണ്ടിലെ സോമർസെറ്റിൽ, മാത്രമല്ല അമേരിക്കയിലും.
സമീപകാലത്തെ പല പരമ്പരാഗത അമേരിക്കൻ പതിപ്പുകളും പോലെ, ഗാനത്തിന്റെ ആദ്യ പതിപ്പുകൾ മൂടൽ മഞ്ഞിനേക്കാൾ "ബുഗാബൂ" യെക്കുറിച്ചുള്ള അവളുടെ ഭയത്തെ പരാമർശിക്കുന്നു.
ഈ പഴയ പതിപ്പുകളിൽ, ഒരു അഭ്യാസി തന്റെ യജമാനന്റെ മകളെ പ്രേതത്തിന്റെ വേഷം ധരിച്ച ഒരു സുഹൃത്തിന്റെ സഹായത്തോടെ ("ബുഗാബൂ") വശീകരിക്കുന്നു.
"Bugaboo" എന്നത് "The foggy dew" ആയി മാറി.
അത് പാട്ടിനെ വ്യത്യസ്ത ദിശകളിലേക്ക് അയച്ചതായി തോന്നുന്നു.
നിരവധി പരമ്പരാഗത ഇംഗ്ലീഷ് പതിപ്പുകൾ ശേഖരിച്ച പീറ്റർ കെന്നഡി, "ഫോഗി ഡ്യൂ" എന്നത് "ഇരുട്ടുള്ള" അല്ലെങ്കിൽ "കറുത്ത രാത്രി" എന്നർത്ഥം വരുന്ന ഐറിഷ് ഒറോസെഡു എന്ന് ഉച്ചരിക്കാനുള്ള ഒരു ഇംഗ്ലീഷുകാരന്റെ ശ്രമമാണെന്ന് അഭിപ്രായപ്പെടുന്നു, മാത്രമല്ല ജെയിംസ് റീവ്സിനെ സൂചിപ്പിക്കുന്നു.
മിഡിൽ ഇംഗ്ലീഷിൽ "മൂടൽമഞ്ഞ്" എന്നത് "നാടൻ, റാങ്കുള്ള മാർഷ് ഗ്രാസ്" സൂചിപ്പിക്കുന്നു, അതേസമയം "മഞ്ഞ്" കന്യകാത്വത്തെയോ ചാരിത്ര്യത്തെയോ പ്രതിനിധീകരിക്കുന്നു.
അവലംബം ↑ ↑ The Foggy Dew ↑ Norm Cohen, Folk Music: A Regional Exploration , Greenwood Publishing Group, 2005, p.286.
ഫ്രീഡ്രിക് ആന്റോൺ വിൽഹെം മിഖ്വേൽ ഇംഗ്ലീഷ് വിലാസം https://ml.wikipedia.org/wiki/Friedrich_Anton_Wilhelm_Miquel
ഡച്ചുകാരനായിരുന്ന ഒരു സസ്യശാസ്ത്രജ്ഞനാണ് ഫ്രീഡ്രിക് ആന്റോൺ വിൽഹെം മിഖ്വേൽ (Friedrich Anton Wilhelm Miquel).
(24 ഒക്ടോബർ 1811, ന്യൂഹാൻസ് – 23  ജനുവരി 1871, ഉട്രിക്റ്റ് ).
ഡച്ച് ഈസ്റ്റ് ഇൻഡീസിലെ സസ്യങ്ങളെപ്പറ്റിയുള്ള പഠനമായിരുന്നു അദ്ദേഹത്തിന്റെ മുഖ്യസംഭാവന.
ഗ്രോണിങ്‌ജൻ സർവ്വകലാശാലയിൽ നിന്നും അദ്ദേഹം 1833 -ൽ PhD നേടി.
ആംസ്റ്റർഡാമിലെ ഒരു ആശുപത്രിയിൽ ഡോക്ടറായി ജോലി ചെയ്യുന്നതിനിടേ 1835 -ൽ അദ്ദേഹം റോട്ടർഡാമിൽ വൈദ്യം പഠിപ്പിക്കുകയുമുണ്ടായി.
ആംസ്റ്റർഡാം സർവ്വകലാശാലയിലും (1846–1859), ഉട്രെക്ട് സർവ്വകലാശാലയിലും (1859–1871) അദ്ദേഹം സസ്യശാസ്ത്ര അധ്യാപകനും ആയിരുന്നു.
അദ്ദേഹത്തിന്റെ ഗവേഷണങ്ങളുടെ ഭൂരിഭാഗവും സസ്യശാസ്ത്രനാമകരണത്തെപ്പറ്റിയായിരുന്നു .
ഡച്ച് സാമ്രാജ്യത്തിലെ സസ്യങ്ങളിൽ, പ്രത്യേകിച്ച് സുരിനാമിലെ തൽപ്പരനായിരുന്നു അദ്ദേഹം.
ഒരിക്കലും ദൂരേക്ക് കാര്യമായി യാത്ര ചെയ്തിട്ടില്ലെങ്കിലും ആസ്ത്രേലിയയിലെയും ഇന്ത്യയിലെയും ചെടികളെപ്പറ്റി അദ്ദേഹത്തിനു നല്ല അറിവുണ്ടായിരുന്നു.
പല സസ്യകുടുംബങ്ങളിലെയും പ്രധാന ജനുസുകളിൽ അദ്ദേഹത്തിനു വലിയ താൽപ്പര്യമുണ്ടായിരുന്നു, പ്രധാനമായും കസ്വാറിനേസീ , മൈർട്ടേസീ , പൈപ്പരേസീ , പോളീഗോണേസീ എന്നിവയിൽ.
അദ്ദേഹം ആകെ 7000 -ത്തോളം സസ്യനാമങ്ങൾ പ്രസിദ്ധീകരിച്ചു.
സൈക്കാഡുകളിലെ ഫോസിലിനെപ്പറ്റിയും അദ്ദേഹം പഠനം നടത്തി.
പിന്നീട് Miq.
പ്രധാന പ്രസിദ്ധീകരണങ്ങൾ Genera Cactearum Archived 2021-08-14 at the Wayback Machine .
, Rotterdam, 1839 Monographia Cycadearum , Utrecht, 1842 Systema Piperacearum , Rotterdam,1843-1844 Illustrationes Piperacearum , Bonn, 1847 Cycadeae quaedam Americanae, partim novae.
Amsterdam, 1851.
Flora Indiae batavae , Amsterdam, 1855-1859 Leerboek der Artensij-Gewassen , Utrecht, 1859 De Palmis Archipelagi Indici observationes novae.
Amsterdam, 1868.
ബക്കി റൈറ്റ് ഇംഗ്ലീഷ് വിലാസം https://ml.wikipedia.org/wiki/Bukky_Wright
ഒരു നൈജീരിയൻ നടിയും ബിസിനസുകാരിയുമാണ് ബക്കി റൈറ്റ് (ജനനം 31 മാർച്ച് 1967) .
അവർ ഫാഷൻ ഹൗസ് ബി കളക്ഷൻസും ബ്യൂട്ടി സ്പാ ബി റൈറ്റും നടത്തുന്നു.
അബോകുട്ടയിൽ ഒരു ക്രിസ്ത്യൻ പിതാവിനും മുസ്ലീം അമ്മയ്ക്കും മകനായി ബുക്കി ജനിച്ചു.
അവർ ലാഗോസ് സർവകലാശാലയിൽ ചേർന്നു സാമ്പത്തിക ശാസ്ത്രത്തിൽ ബിരുദം നേടി.
1996-ൽ ബക്കി തന്റെ അഭിനയ ജീവിതം ആരംഭിച്ചു.